Elena Herraiz

Elena Herraiz Medina, ezizenez "Linguriosa" (Guadalajara, 1992ko azaroaren 11) espainiar hizkuntzalaria da eta gaztelania hizkuntzaren dibulgazioa egiten duen youtuberra ere bada. 2024tik aurrera Espainiar telebistako Cifras y letras telesaioko kolaboratzailea da.

 Biografia 
Valladolideko Unibertsitatean itzulpengintza eta interpretazio ikasketak egin zituen, ingelesa eta alemaniera hizkuntzetan espezializatuz eta Alcaláko Unibertsitatean atzerritarrentzako gaztelania irakasle izateko masterra egin zuen. Ondoren Berlinera joan zen eta bost urtez gaztelania irakaslea izan zen.

2019an YouTubeko kanal bat sortu zuen gaztelaniaren ikaskuntza eta dibulgazioa burutuz, eta "Linguriosa" izen artistikoa hartu zuen. Gaztelaniaren historia eta etimologiaren inguruko bideoak egin izan ditu eta euskararen jatorriaren eta ezaugarrien inguruko bideo bat ere egin zuen.

2024tik aurrera La 2 katean emititzen den Cifras y letras telesaioan hizkuntzaren inguruko aditua da.

 Erreferentziak 

 Kanpo estekak 
 Linguriosaren webgunea

Kategoria:Espainiako youtuberrak
Kategoria:Emakume hizkuntzalariak
Kategoria:Guadalajararrak
Kategoria:Interneteko ospetsuak